
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.4c-12/61/2015
	                           Bucureşti, 17.03.2015 

                          PL x. 138/2015


RAPORT 

asupra proiectului de Lege pentru modificarea art.4 alin.(2) din Legea nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru modificarea art.4 alin.(2) din Legea nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961, trimis cu adresa nr. PL.x. 138 din 2 martie 2015 şi înregistrat cu nr. 4c-12/61din 03.03.2015. 

Proiectul de lege are ca obiect de reglementare dublarea indemnizaţiei fostelor cadre militare îndepărtate abuziv din armată. .  

2.  Consiliul Legislativ, cu nr. 1215/24.10.2014, a avizat favorabil această iniţiativă legislativă.
3 Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
5.  Senatul a aprobat această propunere legislativă în şedinţa din 25 februarie 2015. 
6.  La lucrările Comisiei au fost prezenţi 24 deputaţi din totalul de 26 de membri.
7. Potrivit prevederilor art. 54 şi 55 din Regulamentul Camerei Deputaţilor, republicat, la lucrările Comisiei a participat în calitate de invitat doamna secretar de stat Otilia Sava, şeful Departamentului pentru Relaţia cu Parlamentul şi informare publică din cadrul Ministerului Apărării Naţionale. 

În urma dezbaterilor, în şedinţa din 17 martie a.c., membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestei iniţiative legislative în forma adoptată de Senat. 

	Preşedinte,

Ion MOCIOALCĂ

	Secretar, 

Ioan BENGA

Parlamentul României

Camera Deputaţilor 
	Comisia pentru apărare, ordine

publică şi siguranţă naţională

Nr. 4c-12/61

	                                                       Bucureşti, 10.02.2015
                                                                PL x 533/2014



Către,
BIROUL PERMANENT AL 

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea art.4 alin.(2) din Legea nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961.
În raport cu obiectul şi conţinutul său, proiectul de lege face parte din categoria legilor ordinare. 
Preşedinte, 

Ion MOCIOALCĂ

